Šv. Florijono paminklai Lietuvoje
Šv. Florijonas simbolizuoja apsaugą nuo gaisrų ir ugnies nelaimių, todėl kai kuriuose Lietuvos miesteliuose yra pastatyti Šv. Florijono paminklai, skulptūros ir koplytstulpiai. Šv. Florijonas vaizduojamas kaip romėnų karys su šalmu arba kepure ant galvos. Vienoje rankoje laiko vėliavą, kitoje – kibirėlį. Šalia stovi degantis namelis arba bažnyčia, ant kurios šventasis pila vandenį. Paminklai su šv. Florijonu būdavo statomi sodybų ir miestelių aikštėse.